**Adatkezelési Tájékoztató**
**a TAO támogatásból megvalósított sportfejlesztési programokkal kapcsolatos, sportszakembereket és az Egységes Kérelmi Rendszert érintő adatkezelésekhez**

1. Hol találja az adatkezeléssel kapcsolatos információkat?

Az MLSZ a tájékoztatót a 2016/679 Európai Uniós Általános Adatvédelmi Rendelet (a továbbiakban: GDPR, vagy Rendelet) előírásai szerint készítette azzal a kifejezett céllal, hogy közérthető módon átláthatóvá tegye az adatkezelési műveleteket.

Jelen tájékoztató az adott adatkezeléssel kapcsolatos fő információkat (adatkezelés jogalapja, célja, kezelt adatok köre, időtartama és az Önt megillető jogok) tartalmazza, amelyet kiegészít az Adatkezeléssel kapcsolatos általános információk nevű dokumentum, amely kifejti az Ön jogait, azt, hogy hogyan tudja gyakorolni, az adatbiztonsággal kapcsolatos kötelezettségeket és a tájékoztató módosításának szabályait. Az Adatkezeléssel kapcsolatos általános információk nevű dokumentum [itt](https://adatvedelem.mlsz.hu/altalanos-adatkezelesi-tajekoztato) érhető el.

2. Adatkezelési esetkör bemutatása és a kezelt adatok köre

A látvány csapatsport támogatási rendszerben (TAO támogatások felhasználása esetén) azok ellenőrzése során sportszakemberek személyes adatainak kezelése valósul meg az alábbiak szerint:

* ha a támogatott sportszervezet személyi jellegű támogatást vett igénybe és azzal el is számolt (pl.: egy edző foglalkoztatására), akkor a sportszakember neve, az igénybe vett támogatástól függően beosztása és megbízási díja vagy munkabére, végzettsége jelenhet meg.
* *A látvány-csapatsport támogatását biztosító támogatási igazolás kiállításáról, felhasználásáról, a támogatás elszámolásának és ellenőrzésének, valamint visszafizetésének szabályairól szóló 107/2011. (VI. 30.) Korm. rendelet* 2. § (4) bekezdése alapján a sportszakemberek személyi jellegű ráfordítása csak akkor számolható el, ha a sportszakember a támogatott szervezettel a sportszakmai tevékenységével összefüggésben fennálló munkaviszonyáról vagy munkavégzésre irányuló egyéb jogviszonyáról rendelkező szerződésben meghatározottak szerint a szakmai tevékenységének (munkaóra ráfordításának) legalább 75%-át igazolhatóan az utánpótlás-korú versenyzők felkészítése, versenyeztetése teszi ki.
* Ellenőrzésre kerül továbbá a bérek és egyéb bér jellegű kifizetések pénzügyi teljesítése a TAO Rendelet 11. § (1a) bek. alapján, valamint a közterheinek megfizetése is. A közterhek megfizetésének ellenőrzéséhez szükséges betekinteni a járulékok átutalását igazoló banki kivonatokba is, mely során a sportszakember neve megjelenhet.

- Ellenőrzésre kerülnek továbbá a sportszakember szerződésében szereplő adatok (melyek köre sportszervezetenként változik).

- Emellett személyes adatként kerül kezelésre az Elektronikus Kérelmi Rendszer felhasználójának személyes adatai (név, felhasználói név, e-mail cím, edző esetében telefonszám, „edző típus”, végzettségének megjelenítése, az edzett csapat típusa, az edző regisztrációs száma) és a pályázatban megjelölt kapcsolattartó személy kapcsolattartási adatai (név, e-mail cím, telefonszám, postai cím).

3. Adatkezelés időtartama

Az MLSZ az adatokat az ellenőrzési időszak alatta a látvány-csapatsportok támogatását biztosító támogatási igazolás kiállításáról. felhasználásáról, a támogatás elszámolásának és ellenőrzésének, valamint visszafizetésének szabályairól szóló 107/2011. (VI.31.) Korm. rendelet 12. § (1) bek. alapján az igazolás vagy támogatás igazolás kiállításától számított 10 évig kezeli.

A felhasználói adatok a felhasználói státusz fennállásáig kerülnek megőrzésre.

4. Adatkezelés célja

Az adatkezelés célja a TAO támogatás felhasználásának ellenőrzése, amely egyben az MLSZ jogszabályi kötelessége is.

Az EKR rendszer felhasználói adatai kezelésének célja a felhasználók számára elektronikus ügyintézési rendszer biztosítása és egyben a védett rendszer biztonságos használatának lehetővé tétele.

5. Adatok címzettjei, címzettek kategóriái

Az adatokat az Emberi Erőforrások Minisztériuma ismerheti meg, amennyiben a pályázat jóváhagyását a minisztérium végzi el.

Az Egységes Kérelmi Rendszert a Flexinform Kft. (3530 Miskolc, Erzsébet Tér 2., office@flexinform.hu) fejleszti és üzemelteti.

Adatfeldolgozóként vesszük igénybe a PrivDat Kft.-t (email: privdat@privdat.hu, 1211 Budapest, Weiss Manfréd út 5-7.), aki a dokumentumok archiválásával foglalkozik.

6. A személyes adatok forrása

Az adatokat és azok igazolását a sportszervezet vagy az edző tölti fel az EKR rendszerbe.

7. Adatkezelés jogalapja

Az adatkezelés jogalapja a Rendelet 6. cikk (1) bekezdés e) pontja, mivel az adatkezelés az MLSZ-re ruházott közhatalmi jogosítvány gyakorlásának keretében végzett feladat végrehajtásához szükséges. A 107/2011. (VI. 30.) Korm. rendelet 2. § 1. pontja ellenőrző szervezetként az MLSZ-t jelöli ki, így az MLSZ-nek közfeladatként el kell látnia a támogatások felhasználásával kapcsolatban a rendeletben írt ellenőrzési feladatokat.

8. Az érintettet megillető jogok

A Rendelet alapján az érintetteket több jog is megillet (pl.: a tájékoztatás kérés joga, hozzáférés a személyes adatokhoz, törléshez és elfeledtetéshez való jog, korlátozáshoz való jog, hozzájárulás visszavonásának joga, felügyeleti hatósághoz és bírósághoz fordulás joga), azonban, hogy milyen jogot hogyan, és milyen adatkezelési jogalap esetében lehet gyakorolni, az [Adatkezeléssel kapcsolatos általános információk](https://adatvedelem.mlsz.hu/altalanos-adatkezelesi-tajekoztato) nevű dokumentum tartalmazza.

A jogainak gyakorlásához szükséges űrlapokat [itt](https://adatvedelem.mlsz.hu/adatbejelento-urlap) érheti el.

A tájékoztató 2020. február 1. napjától hatályos, mindenkori érvényes verziója a <https://adatvedelem.mlsz.hu/dokumentumtar/adatkezelesi-tajekoztatok/a-labdarugassal-kapcsolatban-allo-egyeb-szemelyekre-pl-rendezok-vonatkozo-adatkezelesek> link alatt érhető el.